
IEPIRKUMA LĪGUMS Nr. 2026/_
 “Autobusu noma ar šoferi Kandavas Lauksaimniecības tehnikuma un tā struktūrvienības vajadzībām 2026./2027. mācību gadam”

(id.Nr. KLT 2026/6)

Kandava,	
Līguma parakstīšanas datums ir pēdējā 
pievienotā droša elektroniskā paraksta un tā laika zīmoga datums

Kandavas Lauksaimniecības tehnikums, reģ. Nr. 90000032081, direktores Daces Ševčukas  personā, kura rīkojas uz Nolikuma pamata, turpmāk tekstā – Pasūtītājs, no vienas puses, un
 <Piegādātāja nosaukums>, reģ.Nr. _______, <amats, vārds uzvārds> personā, kurš rīkojas saskaņā ar _______, turpmāk tekstā – Izpildītājs, no otras puses,
abi kopā un katrs atsevišķi turpmāk tekstā – Līdzēji, pamatojoties uz Pasūtītāja veiktā mazā iepirkuma Nr. KLT 2026/6 rezultātiem, noslēdz Iepirkuma līgumu, turpmāk tekstā – Līgums, par turpmāk minēto:

1.	Līguma priekšmets
1.1. Atbilstoši Līguma noteikumiem Pasūtītājs pasūta un Izpildītājs veic Audzēkņu nogādāšanu no Kandavas Lauksaimniecības tehnikuma līdz ______ Autoostai, turpmāk tekstā – Pakalpojums, kas atbilst konkursa (id.Nr. KLT 2026/6) nolikuma tehniskajai specifikācijai un Izpildītāja iesniegtajam Tehniskā un finanšu piedāvājumam. 
1.2. Pakalpojuma nosaukums, tehniskie parametri, skaits un cena ir noteikta saskaņā ar konkursa (id.Nr. KLT 2026/6) iesniegto Izpildītāja Tehnisko un finanšu piedāvājumu –  Pielikumā Nr.1 un Nr.2, kas ir Līguma neatņemama sastāvdaļa. 

2. Līgumcena un norēķinu kārtība
2.1. Līgumcena, bez pievienotās vērtības nodokļa, ir EUR ________ (______________ euro ____ centi). Papildu līgumcenai Pasūtītājs maksā pievienotās vērtības nodokli (PVN) Latvijas Republikas normatīvajos aktos noteiktajā kārtībā un apmērā. Viena km izcenojums (EUR bez PVN) ir __________.
2.2. Pasūtītājs norēķinās ar Izpildītāju par faktiski sniegto pakalpojumu, pamatojoties uz faktiski nobraukto kilometru skaitu un Pretendenta finanšu piedāvājumā norādīto viena kilometra cenu. Izpildītājs par iepriekšējā kalendārajā mēnesī faktiski sniegto pakalpojumu iesniedz Pasūtītājam rēķinu. Puses vienojas, ka Pasūtītājs par Pakalpojumu norēķinās reizi mēnesī veicot maksājumu – 14 (četrpadsmit) darba dienu laikā pēc kārtējā rēķina saņemšanas par Pakalpojuma izpildi Pasūtītāja objektā saskaņā ar Izpildītāja pavadzīmi-rēķinu (turpmāk tekstā – Pavadzīme). 
2.3. Ņemot vērā grozījumus Grāmatvedības likumā un 2019. gada 9. aprīļa Ministru kabineta noteikumu Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” 6.1 punktu, kas nosaka, ka pasūtītājs, kas ir tiešās pārvaldes iestāde, kā elektronisko rēķinu piegādes kanālu izmanto oficiālo elektronisko adresi, lūdzam, e-rēķinus Kandavas Lauksaimniecības tehnikumam nosūtīt oficiālajā e-adresē -  rekini@90000032081, XML datnei pievienojot rēķina informāciju PDF formātā.
2.4 Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas un zaudējumus par piegādēm, kuras Izpildītājs nav veicis un/vai, par ko Līgumā noteiktajā kārtībā ir konstatēti un nav novērsti trūkumi.
2.5. Ja Pasūtītājs neveic samaksu par Preci laikā, tad Izpildītājam ir tiesības aprēķināt un piemērot Pasūtītājam līgumsodu 0.5% apmērā no nesamaksātās līgumcenas, par katru nokavēto dienu, bet ne vairāk kā 10% apmērā no nesamaksātās līgumcenas. 
2.6. Pasūtītājs ir tiesīgs prasīt no Izpildītāja līgumsoda samaksu 10 (desmit) % apmērā no Līgumcenas, gadījumā, ja Piegādātājs atsakās no Līguma izpildes vispār, neuzsākot pasūtīto Preču piegādi Līguma 3.daļā noteiktajos termiņos. Ar atsacīšanos no Līguma izpildes tiks uzskatīta arī neatbildēšana uz Pasūtītāja rakstiski iesniegtu pretenziju, tajā noteiktajā termiņā, vai arī Izpildītāja rakstisks Pasūtītājam iesniegts paziņojums par atteikšanos pildīt (slēgt) Līgumu.
2.7. Ja Pasūtītājs izbeidz Līgumu pamatojoties uz tā apakšpunktos 5.7.1., 5.7.2., 5.7.3. un 5.7.4., minētajiem iemesliem, Pasūtītājam ir tiesības prasīt no Izpildītāja Līgumsoda samaksu 10 (desmit) % apmērā no kopējās Līgumcenas.
2.8. Izpildītājam piemēroto līgumsodu kopējā summa nevar pārsniegt 10 (desmit) % no Līgumcenas.
2.9. Pasūtītājam ir tiesības vienpusēji ieturēt Izpildītāja maksājamo līgumsodu summu no Līgumā noteiktajiem Pasūtītāja maksājumiem, iepriekš rakstveidā par to informējot Izpildītāju. Līgumsodu samaksa neatbrīvo Līdzējus no Līguma saistību izpildes.
2.10. Gadījumā, ja Līguma izpildes gaitā stājas spēkā izmaiņas Latvijas Republikas normatīvajos aktos, t.sk., tiek izmainīta pievienotās vērtības nodokļa (PVN) likme vai citi nodokļi un tiem pielīdzināmie maksājumi, kuri saistoši Līgumam, tad par nemainīgu tiek uzskatīta līgumcena euro bez PVN, bet PVN, citi nodokļi un tiem pielīdzināmie maksājumi tiek piemēroti atbilstoši Latvijas Republikas normatīvo aktu aktuālajai redakcijai.

3. Pasūtījuma piešķiršanas un izpildes kārtība
3.1. Izpildītājs veic Specifikācijai un Piedāvājumam atbilstošu Pakalpojumu __ (__) līdz 2027. gada 30. jūnijam.
0. 3.2. Izpildītāja par Līguma izpildi atbildīgā persona pirms 1.1.punktā norādītās Pakalpojuma izpildes vienojas ar Pasūtītāja par Līguma izpildi atbildīgo personu par Pakalpojuma saņemšanu.
3.3. Pasūtītājs ir tiesīgs atteikties no nekvalitatīva vai Līguma noteikumiem neatbilstoša Pakalpojuma pieņemšanas.
0. 
1. Līguma darbības laiks
4.1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu un ir spēkā līdz no Līguma izrietošo Līdzēju saistību pilnīgai izpildei.
4.2. Pasūtītājam ir tiesības patstāvīgi pārliecināties par apstākļiem, uz kuriem Izpildītājs atsaucas, lai pamatotu Līguma grozījumu nepieciešamību, vēršoties pie trešajām personām, pārbaudot informāciju publiski pieejamās datu bāzēs vai citos informācijas avotos.

1. Līguma noteikumu grozīšana, tā darbības izbeigšana
5.1. Līdzēji skaidri un nepārprotami paredz būtisku Līguma grozījumu veikšanas iespēju. Līdzēji apzinās, ka noslēdzot Līgumu par pakalpojuma izpildi, nav iespējams iepriekš paredzēt nākotnē eventuāli nepieciešamo grozījumu apjomu, tāpēc patur sev tiesības veikt grozījumus, tai skaitā būtiskus, esošā Līguma ietvaros, ja tāda nepieciešamība radīsies. Līdzēji izprot un pieņem visus iespējamos riskus, kādi tiem var rasties Līguma izpildes gaitā, rodoties nepieciešamībai veikt būtiskus Līguma grozījumus. Grozījumi vai papildinājumi tiks veikti uz objektīvi pamatotu un abiem Līdzējiem pieņemamu iemeslu un apstākļu kopuma pamata, ievērojot Publisko iepirkumu likuma noteikumus. Nepieciešamo grozījumu precīzs apjoms un būtības raksturojums tiks konkretizēts atbilstoši reālās situācijas apstākļiem brīdī, kad kāds no Līdzējiem ierosinās veikt grozījumus, iesniedzot to nepieciešamības pamatojumu.
5.2. Papildus Līguma punktā 5.1. noteiktajam, Līdzēji, pamatojoties uz Publisko iepirkumu likuma 61.panta (3) daļas 2.un 3.punkta un 61.panta (4) daļas noteikumiem, pielīgst sev tiesības veikt būtiskus grozījumus iepirkuma procedūras dokumentos un Līguma tekstā šādos gadījumos:
5.2.1. ja būs nepieciešams veikt izpildāmo Pakalpojumu cenas pārskatīšanu dēļ iemesliem/apstākļiem, kurus Līguma slēgšanas brīdī objektīvi nav iespējams paredzēt;
5.2.2. ja Pasūtītājam radīsies nepieciešamība pēc papildu pakalpojuma, neatkarīgi no to apjoma, kas nav iekļauts/-i sākotnējā iepirkumā, un, ja Izpildītāja maiņa radīs būtisku izmaksu pieaugumu, kā arī Izpildītāja maiņa radīs ievērojamas grūtības;
5.2.3. ja Līguma grozījumi kļūs nepieciešami tādu iemeslu dēļ, kuri iepriekš objektīvi nav paredzami, un kuru iestāšanās nav saistīta ar nepārvarama varas apstākļiem.
5.3. Līdzēju tiesības veikt grozījumus un papildinājumus Līgumā, kuri nav būtiski, izriet no PIL 61.(1) daļas 1.un 3.punkta regulējuma.
5.4. Pasūtītājam ir tiesības nesaskaņot Izpildītāja piedāvātus Līguma grozījumus, ja tie neatbilst Līguma vai Publisko iepirkumu likuma nosacījumiem, vai Izpildītājs nespēj iesniegt Līguma grozījumus pamatojošus dokumentus, vai iesniegtie dokumenti nav pietiekams pamatojums Līguma grozījumu veikšanai.
5.5. Jebkuri grozījumi Līgumā jānoformē rakstiski un jāparaksta Līdzējiem. Rakstiski noformēti un Līdzēju parakstīti Līguma grozījumi kļūst par Līguma neatņemamu sastāvdaļu. 
5.6. Līgumu var izbeigt, Līdzējiem rakstiski savstarpēji vienojoties. Šādā gadījumā Līguma darbība tiek uzskatīta par izbeigtu ar brīdi, kad Līdzēji parakstījuši vienošanos par Līguma izbeigšanu un savstarpējo norēķinu un saistību pilnīgu izpildi.
5.7. Pasūtītājam ir tiesības vienpusēji atkāpties no Līguma pirms termiņa, nosūtot Izpildītājam rakstveida paziņojumu, šādos gadījumos:
5.7.1. ja Izpildītājs veic nekvalitatīvu, Līguma noteikumiem neatbilstošu preci, par ko ir sastādīts Līguma 3.6. punktā norādītais defektu akts, un trūkumi nav novērsti šajā aktā noteiktajā termiņā;
5.7.2. ja Izpildītājs veic pakalpojumu par augstākām cenām kā norādīts Izpildītāja piedāvājumā;
5.7.3. ja Izpildītājs neievēro Līgumā noteikto Pakalpojuma izpildes termiņu;
5.7.4. ja Līgumā ir izdarīti būtiski grozījumi, kas nav pieļaujami saskaņā ar šī Līguma 5.1.punktu;
5.7.5. ja Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautā pakalpojuma līguma projekta noteikumi;
5.7.6. ja Līguma slēgšanas tiesību piešķiršanas brīdī Izpildītājs bija atbilstošs kādam no Publisko iepirkuma likuma 42.panta pirmajā daļā minētajiem izslēgšanas gadījumiem un bija izslēdzams no iepirkuma procedūras;
5.7.7. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1panta piektā daļa), kā arī gadījumā, ja šādi apstākļi, attiecībā pret Izpildītāju bija pastāvējuši jau pirms Līguma noslēgšanas, bet Pasūtītājam tie nebija zināmi.

1. Strīdu risināšanas kārtība
6.1. Jebkuras nesaskaņas, domstarpības vai strīdi pēc iespējas tiks risināti savstarpēju sarunu ceļā, kas tiks attiecīgi protokolētas pēc nepieciešamības. Gadījumā, ja Līdzēji nespēs vienoties 30 kalendāro dienu laikā, strīdu iespējams nodot risināšanai tiesā Latvijas Republikas spēkā esošo normatīvo aktu noteiktajā kārtībā.
	
1. Nepārvarama vara un ārkārtēja situācija
7.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes un citi šeit neminēti apstākļi, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
7.2. Līdzējs, kurš atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, pēc pieprasījuma, ziņojumam pievienojot izziņu, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
7.3. Ja Līguma slēgšanas brīdī jau ir spēkā kompetentas valsts institūcijas lēmums par ārkārtējas situācijas izsludināšanu, uzskatāms, ka Līdzēji ir izvērtējuši savas iespējas izpildīt ar Līgumu uzņemtās saistības un pienākumus noteiktā apjomā, kvalitātē un termiņos. Nepārvaramas varas ietekmei, vai ārkārtējai situācijai pastiprinoties tādā apmērā, kas padara neiespējamu vai daļēji iespējamu Līguma turpmāko realizāciju jebkuram no Līdzējiem, tiek sastādīta un parakstīta savstarpēja vienošanās par Līguma grozīšanu, darbības pārtraukšanu vai izbeigšanu, iekļaujot no Līguma izrietošo finansiālo saistību fiksēšanu abiem Līdzējiem pieņemamā formā un apjomā. Ja objektīvi neparedzamu iemeslu dēļ šādu vienošanos noslēgt vairs fiziski nav iespējams, tas no Līdzējiem, kuram tas ir iespējams, sastāda Ziņojumu par Līguma izbeigšanu sakarā ar nepārvaramas varas vai ārkārtējas situācijas apstākļiem, kas stājas spēkā 30. (trīsdesmitajā) dienā pēc Ziņojuma sastādīšanas, nesaņemot šajā periodā pretenzijas vai iebildumus no otra Līdzēja.

1. Līguma izpildē iesaistītā personāla un apakšuzņēmēju nomaiņa
un jauna personāla un apakšuzņēmēju piesaiste
(ja attiecināms)
8.1. Konkursā izraudzītais pretendents (Izpildītājs) nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. 
8.2. Piedāvājumā norādītā personāla nomaiņa pieļaujama tikai Līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst konkursa dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu
8.3. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.3.1. piedāvātais apakšuzņēmējs neatbilst konkursa dokumentos apakšuzņēmējiem izvirzītajām prasībām;
8.3.2. tiek nomainīts apakšuzņēmējs, uz kura iespējām konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu konkursā izraudzītais pretendents atsaucies, apliecinot savu atbilstību konkursā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas gadījumiem;
8.3.3. piedāvātais apakšuzņēmējs, kura sniedzamo pakalpojumu vērtība ir vismaz 10 procenti no kopējās līguma vērtības, atbilst PIL 42.panta pirmajā daļā minētajiem pretendentu izslēgšanas gadījumiem;
8.3.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.
8.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši konkursa dokumentos noteiktajiem piedāvājuma izvērtēšanas kritērijiem.
8.5. Pārbaudot jaunā apakšuzņēmēja atbilstību, Pasūtītājs piemēro PIL 42.panta pirmās daļas noteikumus. PIL 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts pasūtītājam.
8.6. Pasūtītājs pieņem lēmumu atļaut vai atteikt konkursā izraudzītā pretendenta (Izpildītāja) personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā panta noteikumiem.

1. Citi noteikumi
9.1. Šis Līgums ietver visas Pasūtītāja un Izpildītāja vienošanās par Līguma priekšmetu un veido visu Līgumu kopumā un to nevar izmainīt vai labot bez abu Līdzēju rakstiskas vienošanās.
9.2. Pasūtītāja par Līguma izpildi atbildīgais pārstāvis: ______________, tālr.:__________, e-pasts: .
10.3. Izpildītāja par Līguma izpildi atbildīgais pārstāvis: ______________, tālr.:__________, e-pasts: _______________________.
9.4. Līdzēju par Līguma izpildi atbildīgie pārstāvji ir atbildīgi par Līguma nosacījumu izpildes uzraudzīšanu, tai skaitā, par Pasūtījuma pieņemšanas un nodošanas organizēšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai. 
9.5. Jebkura rakstiska informācija Līguma sakarā (tai skaitā elektroniskā veidā) ir saistoša abiem Līdzējiem, un nepieciešamības gadījumā var kalpot par pierādījumiem, ja Līdzējs, kurš nosūtījis informāciju ir saņēmis apstiprinājumu no otra Līdzēja par informācijas saņemšanu.
9.6. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku rupjas neuzmanības vai ļaunā nolūkā izdarīto darbību rezultātā.
9.7. Ja kādam no Līdzējiem tiek mainīts juridiskais statuss, Līdzēja amatpersonu paraksta tiesības, īpašnieki vai vadītāji, vai kāds no Līgumā minētajiem Līdzēja rekvizītiem, tālruņa numurs, e-pasta adrese u.c., tad Līdzējs nekavējoties rakstiski paziņo par to otram Līdzējam. Ja Līdzējs neizpilda šī apakšpunkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju. Šajā apakšpunktā minētie nosacījumi attiecas arī uz Līgumā minētajiem Līdzēju pārstāvjiem un to rekvizītiem.
9.8. Līgums ar 2 (diviem) pielikumiem sastādīts elektroniska dokumenta veidā uz ___ (__________) lapām, tiek parakstīts ar drošu elektronisko parakstu, kas satur laika zīmogu. 

1. Līdzēju rekvizīti
	Pasūtītājs:
	Izpildītājs:

	Kandavas Lauksaimniecības tehnikums
	

	Valteru ielā 6, Kandava, Tukuma nov., LV – 3120
Reģ.Nr. 90000032081
Valsts kase, kods: TRELLV22
Konts: ______________________


/Amata nosaukums, 
V.Uzvārds/

